
ACTE  ÚNICH 


Sala  ben  amoblada,  ab  portas  al  foro,  dreta  y  esquerra. 
La  del  foro  és  l'entrada  general;  la  de  la  dreta,  el  quarto  de 
Mercenetas;  y  la  de  l'esquerra,  el  quarto  de  D.a  Emilia. 

Taula  llarga  capassa  per  14  coberts,  colocada  verticalment 
desde  la  part  dreta  de  la  porta  del  foro  al  prosceni.  A  l'esquer- 
ra un  sofà,  sillons,  cadiras,  etc. 

Al  aixecarse'l  teló,  la  taula  està  del  tot  parada,  a  excepció 
dels  toballons,  que  s'han  de  colocar. 


ESCENA  I 

EMÍLIA,  MERCENETAS.  TON  (parant  la  taula) 

Emília.  j  També  és  una  pena  que  per  ser  lo 

menjador  tant  xich,  en  passant  dels 
de  casa  ja  tinguem  de  parar  la  taula 
a  la  sala! 

Mercenetas.  Com  que  no  hi  hà  cap  més  manera 
d'arreglarho,  hem  de  ferho  aixís.  Hem 
convidat  los  més  justos.  Podiam  pres- 
cindir no  més  que  d'un,  de  D.  Blay, 
ue  jo  no  Fhauria  pas  convidat.  Vaig 
ir  an  en  Lluís  que'l  convidés  per 
vostè.  Per  vostè,  per  vostè. 
Emília.  Per  mi!  <; Què  hi  tinch  que  veure  jo 

ab  D.  Blay?  (Estranyada.) 
Mercenetas.  (Baixant  la  veu  perquè  en  Ton  no  ho 
senti.)  Sense  ell  seriam  trçtze.  Com- 
prèn? > 
Emília.  Aixís  has  fet  perfectament:  és  im- 

prescindible. Es  la  nostra  salvació, 
i  j  j  Tretze ! ! !  ( Se  persigna.) 

Mercenetas.  Déu  nos  en  guard!  (Somrient.) 
Emília.  Tu  te'n  rius,  y  de  las  dallas  ne  venen 

plorallas  moltas  vegadas. 
Mercenetas.  Bé,  mamà:  què  vol  que  hi  fassi?Ja 

sab  que  jo  no  hi  crech  en  aquestas  co- 

sas.  No  raig  com  vostè,  que  ho  té  per 

article  de  fè. 

Emília.  Com  lo  teu  marit!  Ja  sabs  que  jo't 

puch  citar  molts  casos  de  gent  que 
tampoch  hi  creya,  com  vosaltres;  que 
no  s'havia  mirat  en  menjar  en  una 
taula  sent  tretze,  y  al  cap  de  l'any  un 
de  mort.  Jo  no  ho  he  vist,  però  m'ho 
ha  contat  gent  formal.  Mira:  el  dra- 
payre... 

Mercenetas.  No  li  contradich  pas.  Lo  que  crech  és 
que  si's  moren  serà  perquè  s'han  de 
morir;  y  que  si  haguessin  sigut  setze 
a  taula  hauria  passat  lo  mateix  que 
havent  sigut  tretze;  igual. 

Emília.  Igual!  Ja  ho  dius  tu,  però  pròvamho. 

Mercenetas.  No  és  possible  provarho. 

Emília.  Donchs,  veus?  Lo  que  jo't  dich  és  pos- 

sible y  és  provat;  y  per  xò  és  que  l'an- 
gunia més  grossa  que  podriau  donar- 
me,  seria  ferme  seure  en  una  taula 
ahont  fossin  tretze.  Si  per  necessitat 
-m'hi  tingués  de  seure,  abans  me  con- 
fessaria y  combregaria. 

Mercenetas.  Per  xò  li  estalviem  aquesta  angunia 
havent  invitat  a  D.  Blay.  Li  agrada? 

Emília.  Sí,  filla,  t'ho  dich  clar:  si  haguéssim 

sigut  tretze  m'hauria  ficat  al  llit  di- 
hent  que  no'm  trobava  bé. 

Mercenetas.  Hauria  estat  una  cosa  ben  vista!  [Ce- 
lebrar l'aniversari  del  meu  casament 
tenint  la  mamà  al  llit!  Vaya! 

Emília.  Tot  lo  que  vulgas,  però  ho  hauria 

fet  tal  com  ho  sents.  No  està  en  mi ! 

Mercenetas.  L'hora  s'acosta  y  vaig  a  cambiarme'l 
vestit  abans  no  vinguin  los  convidats. 

Emília.  Jo,  com  que  he  tingut  de  sortir,  ja  es- 

tich  arreglada.  (Mercenetas  se'n  va  per 
la  dreta.) 

ESCENA  II 


TON  y  EMÍLIA 


Ton. 

Emília. 
Ton. 

Emília. 
Ton. 

Emília. 
Ton. 

Emília. 
Ton. 

Emília. 

Ton. 

Emília. 

Ton. 

Emília. 

Ton. 
Emília. 

Ton. 

Emília. 

Ton. 


Emília. 


Ton. 
Emília. 

Ton. 


Donya  Emilia,  si  vol  treure'ls  toba- 

llons,  lo  demés  ja  està  arreglat.  Vegi. 

Ja  sabs  los  que  serèm? 

Sí,  senyora:  tretze.  Prou  que'ls  he 

contat! 

Què  dius,  tretze!  Qui  t'ho  ha  dit? 
Conti.  Los  de  casa  són  tres:  vostè  y'ls 
senyorets. 

Just.  Los  dos  nevots  meus,  cinch. 
Jo  havia  entès  que  no  més  ne  ve- 
nia un. 

No,  tots  dos,  tots  dos.  Don  Blay,  sis. 
No  conti  més:  serèm  catorze.  Aixís  hi 
falta  un  plat.  Li  posaré. 
Y  pòsali  desseguida.  Bé  hi  cabrà! 
Prou:  no  vindrà  d'un. 
Vaya  si  hi  vindrà! 
Ca!  Estrenyentse  una  mica... 
Es  que  hi  hà  diferencia  de  tretze  a  ca- 
torze. No  és  igual  lo  número. 
Es  vritat:  sempre  és  un  de  més. 
Que  al  cap  de  l'any  pot  ser  viu  o 
mort. 

Ho  deya  per  xò?  No  hi  atinava. 
Avuy  pot  venir  algú  que  tal  vegada... 
Que  pensés  això?  No  ho  cregui.  Això  i 
són  preocupacions  molt  tontas  que 
sols  las  tenen  aquells  que  pensan  molt 
poch.  Són  falornias  de  caps  vuits  y  ca- 
borias  de  benignes. 

Jo'n  conech  que  són  molt  vius  que  ho 
creuhen  y  diuhen  que  té  fonament, 
j  Y't  dich  que  són  molt  vius! 
Que  tenen  d'esser  vius,  Donya  Emilia! 
Quan  jo  t'ho  dich,  no  ho  duptis.  Són 
personas  de  bon  criteri.  (Ab  serietat.) 
Bueno,  bueno,  dispensi.  (Posa  un  plat 
a  la  taula. )  (Si  cap  d'aquets  espavi- 
lats ve  aquí  estarà  satisfet.)  Ja  són  ca- 
torze. 

Emília.  (Ab  una  mica  més  aquet  m'insulta!) 

Los  toballons  ja'ls  he  tret.  Vés  al  meu 

quarto  y  allí'ls  trobaràs. 
Ton.  Molt  bé.  (Sen  va  per  V  esquerra.) 


ESCENA  III 
EMÍLIA  ya  poch  COSME 


Emília.  (Preocupacions!...)  Lo  fet  és  que  des- 

graciadament se  n'han  vist  molts  ca- 
sos, y,  després,  qui  gemega  ja  ha  re- 
but. Per  altra  part,  no  costa  pas  tant 
fer  que  se  sigui  un  més  o  un  menos, 
y  aixís  un  hom  no  està  exposat  a  mo- 
rir per  tant  poca  cosa.  Quan  seria  pas- 
sada la  desgracia  tot  fóra:  «Qui  ho 
havia  de  dir!  Qui  ho  tenia  de  pensar!» 
(Se  sent  trucar.)  Qui  deu  haverhi? 
(Mira  al  foro.)  Ah!  El  meu  germà. 

Cosme.  Emilia!  (Entrant  pel  foro.)  Bon  dia! 

Emília.  Hola,  Cosme!  Ets  lo  primer. 

Cosme.  Veuràs:  he  dit  a  casa  que  no  m'espe- 

ressin si  no  hi  fos  a  l'hora.  Però  ja'm 
sabs  lo  natural:  si  no  hem  de  dinar  a 
l'hora  exacta,  dígaho  sense  compli- 
ments y  me'n  vaig  cap  a  casa.  Per  xò 
he  vingut  un  xich  abans,  per  saberho. 
Que't  sembla  que  m'entorni? 

Emília.  No,  home,  no.  Et  prometo  que  se- 

rem puntuals.  (Si'n  faltés  un  dels  ca- 
torze ! ) 

Cosme.  En  los  menjars  prou  que't  consta:  só 

un  rellotge.  Diuhen  que  la  puntualitat 
és  un  vici  inglès.  Si  no'n  tenen  d'al- 
tre, só  dels  seus.  En  aquet  punt  só 
viciós. 

Emília.  Mira:  la  taula  ja  està  parada,  j  Vès  tu 

si'l  padrí  del  casament  faltaria  a  la  ce- 
lebració del  aniversari!  Y  a  més  lo 
cap  de  la  família!  No'n  faltava  d'al- 
tra!... 

Cosme.  Què  té  que  veure!  Per  mi  no  heu  de 

fer  cap  mena  de  sacrifici,  y  lo  mateix 

me  fa  quedarme  que  anàrmen  a  casa, 
tant  si  só'l  cap  com  los  peus. 

Emília.  No  ho  fassis,  home!  Quédat  aquí;y 

perquè  no  falti  l'arròs  a  l'hora,  jo  ma- 
teixa me'n  vaig  a  disposarho.  Ho  vols 
aixís?  No't  moguis,  per  Déu! 

Cosme.  Guapo!  Si  aquí  no  gastes  franquesa... 

Emília.  Si  vols  anar  al  despaig  de'n  Lluís,  tu 

mateix.  Allí'l  deuràs  trobar  ab  la 
Mercenetas,  si  és  que  ella  ja  s'ha  ar- 
reglat. 

Cosme.  Ab  la  Mercenetas?  Donchs  no'm  moch 

d'aquí.  No  fos  cas  que'ls  destorbés! 
L'onzè,  no  destorbaràs. 

Emília.        '  Sempre  seràs  beneyt! 

Gosme.  Béneyt?  Un  any  que  són  casats  y  en- 

cara... com  si  tal  cosa:  es  pot  dir  que 
estàn  a  la  lluna  de  mel.  [No  sé  quan 
me  tocarà  ser  padrí ! 

Emília.  Bé,  bé,  tu  mateix.  Jo  t'ho  deya  perquè 

estiguessis  distret,  (j  No  voldria  pas 
que  se'n  anés!)  (Se'n  va  per  V esquerra, 
al  mateix  temps  que  surt  en  Ton  ab  los 
toballons.) 


ESCENA  IV 
COSME   y  TON 

Cosme.  Ja  serèm  taulada!  Y  és  vritat  que  tot 

està  a  punt.  (Acostantse  ala  taula.) 

Ton.  Don  Cosme!  (Posant  los  toballons.) 

Cosme.  Què  tal,.  Ton?  Estava  mirant  que  se- 

rèm colla. 

Ton.  Per  xò  no  hem  pogut  parar  la  taula  al 

menjador.  Com  és  tant  esquifit!  Seràn 
catorze.  Aixís  si  ve  algun  dels  que  te- 
nen mania  en  no  ser  tretze... 

Cosme.  Sí,  com  la  meva  germana. 

Ton.  Donya  Emília!  (Sorprès.)  La  senyora! 

Cosme.  Ni  que  li  dessis  la  grossa  de  Nadal  la 

farias  menjar  en  una  taula  ahont  fos- 
sin tretze.  Li  semblaria  que  té  d'estar 
un  any  en  capella.  Déu  nos  en  guard! 
(Somrient.) 

Sí  que  ho  sento!  Cregui  que  ho  sento! 
Què  sents?  Que  ella  sigui  aixís? 
Lo  que  vostè'm  diu;  perquè  jo,  sense 
sapiguer  que  tenia  aquesta  aprensió, 
li  he  dit  que  això  era  una  preocupació 
tonta,  ridícula. 

Què  té  que  veure?  Com  que  ho  ésr 
està  molt  ben  dit. 

Donchs  si  ho  hagués  sapigut,  m'ho 
hauri^  callat. 

Mal  fet!  Per  què  som  catalans?  Lo 
pa,  pa;  y'l  vi,  vi.  Com  jo,  que  per  res 
tinch  pèls  a  la  llengua. 
Però  jo  só  del  servey,  y  may  està  bé 
que  un  criat... 

Per  corretgir  al  qui  va  errat,  lo  mateix 


en  fer  favors  pel  estil.  Ella  ja't  retreurà 
casos  en  que,  essent  tretze  a  menjar, 
al  cap  de  l'any  se  n'ha  mort  un;  però 
no  te'n  citarà  cap  en  que,  menjant 
junts  quinze  o  vint,  al  cap  de  l'any  se 
n'hagin  mort  dos  o  tres,  o  més,  que 
tot  és  possible. 

A  casa  eram  no  més  que  vuit,  y  vegi 
vostè  si  és  possible  lo  que  diu,  que  en 
dos  anys  vaig  quedar  jo  tot  sol. 
Ja  ho  veus.  Donchs  per  l'Emilia,  si 
haguéssiu  sigut  tretze  y  sols  al  cap  de 
l'any  se  n'hagués  mort  un,  la  cosa 
tindria  major  gravetat  que  no  la  té 
haventsen  mort  set  dels  vuit  que  erau 
menjant  a  taula.  No  li  sabias  aquesta 
flaca? 

No,  senyor.  D'ensà  que  só  a  la  casa, 
may  hi  havia  més  de  tres  o  quatre 
convidats.  Ab  això,  no  ha  vingut  lo 
cas  d'escatimar  o  allargar  un  plat,  com 
avuy  fem. 

Donchs  si  fóssim  avuy  tretze,  sense 
poguer  prescindir  de  cap,  pujarias  de 
categoria.  (Tornantli  V espatlla.) 
Un  servidor?...  No  entench  què  vol 
dir! 

T'haurias  d'asseure  a  taula,  per  fer 
lo  número  catorze.  Serias  un  convidat 
de  comparseria. 


altre.  No  t'hi  miris  may 

Ton.  Vol  dir? 

Cosme.  Tal  com  ho  sents.  <:No  sabs  lo  que 

són  aquestas  ridiculesas?  Però,  par- 
lant de  tot,  tindrèm  l'arròs  a  la  una? 

Ton.  No'n  passi  ànsia.  A  la  una  en  punt. 


ESCENA  V 
DITS  7  BATISTA 


Batista^.         Hola,  oncle  Cosme !  ( Entrant  pel  foro.J 

Cosme.  Batista!...  Y  en  Ramon? 

Batista.  No  crech  que  pugui  venir.  Li  ha  sor- 
tit una  ocupació  y  probablement  no'l 
tindrèm. 

Ton.  Aixís  seràn  tretze.  (Arreglant  la  taula.) 

Cosme.  Aquesta  ocupació  del  teu  germà  do- 

narà molts  mals  de  cap  a  la  teva  tia 
Emilia.  A  veure  si  li  costarà  una  pate- 
leta. 

Batista.        No  és  pas  per  res  d'ella  que  no  ve! 

Cosme.  Ja  m'ho  penso  que  no;  però,  mira:  ha- 

viam  d'esser  catorze  a  la  taula  y  serèm 
tretze:  el  punt  de  las  dònas. 

Batista.  Allò  que's  diu:  «Frare  menos,  pitan- 
sa  de  més.»  Per  xò  ray! 

Cosme.  Sí,  però  ab  un  frare  menos  (y  que'ns 

perdoni'l  teu  germà,  que'l  tractem  de 
frare,  perquè  no'n  té  res)  quedem  a 
taula  tretze,  aquell  número  fatídich 
que  condemna  a  morirne  un  dintre 
del  any.  (Ab fingida  solemnitat,) 

Batista.  Y  vostè,  oncle,  és  dels  que  ho 
creuhen? 

Cosme.  Per  Déu,  Batista,  no'm  fassis  tant 

poch  favor!  La  teva  tia  Emilia  és... 

Batista.  Calli!  Es  vritat  que  alguna  vegada  li 
he  sentit  a  dir.  No  li  fem  reparar  y  tal 
vegada  no  se'n  adongui. 

Cosme.  Ca,  home!  Si  ho  té  més  contat  que'ls 

dits  de  la  seva  mà.  <;No  comprens  que 
ja  som  catorze,  per  no  ser  tretze?  Prou 
n'hi  haurà  un  que  ha  entrat  en  lo 
compte  dels  convidats  per  forsa,  per 
fer  número. 


Batista. 


Cosme. 


Ton. 

Cosme. 
Batista. 


Cosme. 


Que  deixin  los  catorze  plats:  jo  ja 
menjaré  en  dos:  una  cullerada  de 
cada  un. 

Semblarà  que  toquis  lo  salten!  Per 
mi  sí  que  és  igual.  Tinch  la  seguretat 
de  que  l'arròs  estarà  a  la  una  en  punt. 
No  és  aixís,  Ton? 

Sí,  senyor.  (Seu  va  pel  foro.J  Per  xò 
vaig. 

Y  això  és  lo  que'm  basta. 

Y  conti  que  l'ocupació  d'en  Ramon  és 
molt  precisa  quan  ell  deixa  de  venir 
sapiguent  que  estàn  convidadas  donya 
Sumpta  y  la  seva  filla. 

<iEn  Ramon  està  enamorat  d'aquella 
vella  manifassera  de  D.a  Sumptar 


ESCENA  VI 
DITS,  D.a  SUMPTA  y  BLANCA 

Sumpta.         Ja  sento  que  parlan  de  mi.  (Entrant 

pel  foro  ab  Blanca.) 
Batista.         (Saludant.)  Déu  la  guard,  D.a  Sumpta. 

Com  està,  Blanca? 
Blanca.  Perfectament. 

Cosme.  Sí,  senyora,  parlavam  de  vostè.  Aquet 

deya  que'l  seu  germà  no  pot  venir  al 
convit. 

Blanca.         Ay!  No?  (Sorpresa.) 
Batista.         Oncle,  ja  està  passat.   No'n  parlem 
més. 

Cosme.  Bé,  però  la  senyora 's  pot  pensar  qui 

sab  què  deyam  d'ella  y  no  vull  mals 
,  entesos.  No  li  teniam  cap  mala  au- 

sencia. 

Sumpta.  No'm  penso  que  diguessin  res  de  mal; 
però  què  deyan?  què  deyan? 

Batista.  Y  res,  senyora.  (Volent  distreure  la  con- 
versa.) 

Cosme.  Que  a  n'en  Ramon  diu  que  li  sap  tant 

greu  no  poguer  serhi,  venint  vostè  a 
dinar  ab  nosaltres.  Ja  veu  com  no  és 
res  de  mal. 

Sumpta.        Per  mi?  Que  té  que  veure? 

Cosme.  Això  s'ho  deuhen  sapiguer  vostè  y  ell. 

Vostè  és  viuda  y...' 
Batista.        (Sí  és  perla  filla!)  (Apart  a  Cosme.) 
Sumpta.         Y...  què?  Só  viuda  y... 
Cosme.  Res  més  que  viuda.  (Ja  m'estranyava!) 

No",   no'ns   referiam   directament  a 

vostè. 

Batista.        (Calli,  oncle,  calli!) 

Cosme.  (Vaja,  ja  callaré.) 

Sumpta.  (Aquí  hi  hà  un  misteri!)  Dispensi:  jo 
he  sentit  que  m'anomenavan  al  mo- 
'ment  que  hem  entrat.  Deyan... 

Batista.         Sí,  senyora,  de  vostè  parlavam;  però... 

Cosme.  Però  en   calitat  de   mare.  (Dígaho 

d'una  vegada!) 

Sumpta.         Naturalment,  com  que  ho  só... 

Cosme.  Per  molts  anys.  Seguin,  sense  compli- 

ments. 

Sumpta.         (Vamos,  ja  ho  entench.) 

Blanca.         Y  la  Mercenetas?  (Asseyentse  a  riel 

sofà  ab  Sumpta. ) 
Batista.        Encara  no  The  vista.  (Parla  baix  ab 

Blanca.) 

Cosme.  No  tardarà  gayre  a  venir,  perquè 

Thora  del  dinar  s'acosta  y  l'Emilia 
m'ha  promès  que  seriam  puntuals. 
Com  que  sap  que'rí  las  horas  de  men- 
jar jo  só  un  rellotge...  Hey!  un  re- 
llotge que  vagi  bé. 

Sumpta.  Lo  meu  marit  era  igual.  Se  veu  que'ls 
homes  se  semblan. 

Cosme.  En  moltas  cosas,  sí,  senyora. 

Batista.  Pot  pensar  si  li  dol  a  n'en  Ramon  no 
poguer  venir! 

Cosme.  ( Parlant  ab  Blanca.)  Tant  corri  a  vostè 

que  éll  no  vingui.  . 

Blanca.  Estava  tant  confiada  en  que'ns  veu- 
riam  aquí!..,. 

Cosme.  Ja,  ja!  Ja  van  compareixent  a  la  llista. 

(Veyent  entrar  convidats.) 


Blay. 

Batista. 
Blay. 

COSME. 

Blay. 

SüMPTA. 
COSME. 

Blay. 

SUMPTA. 
COSME. 

SUMPTA. 

Blay. 

Cosme. 

Sumpta. 
Batista. 

Sumpta. 

Cosme. 

Sumpta. 

Cosme. 


ESCENA  VII 
,  D.  BLAY  y  CONVIDATS  (dos) 


Servidor  de  vostès!  (Saludant  al  en- 
trar.) 

Celebro  de  vèurel,  D.  Blay. 
Igualment.  No  s'incomodin,  senyo- 
ras.  (Veyent  que  s'alsan.) 
(Toquemli  la  flaca.)  Vostè  sí  que  no 
podia  faltarhi!  Si  no  hagués  sigut 
vostè,  tal  vegada'l  casament  no  s'hau- 
ria realisat,  y  celebrantse  avuy  l'ani- 


No  val  la  pena  de  parlarne. 
Es  dir  que'l  senyor  va  ésser  interme- 
diari? 

(Aquesta  ja  ho  vol  sapiguer.  Una  al- 
tra flaca!) 

No  val  la  pena  de  parlarne,  li  dich. 
Per  què  no? 

Sí:  si  no  és  D.  Blay,  pot-ser  la  Mercè- 
netas  encara  fóra  per  mereixe,  si  no 
s'hagués  casat  ab  un  altre. 
Explíquiho,  explíquiho,  que  no  ho 
sabia. 

Es  clar  que  si  no  hagués  sigut  jo,  que 
vaig  ésser  consultat  sobre  la  conducta 
d'en  Lluís,  la  cosa  pot-ser  no  s'hauria 
arreglat;  però  repeteixo  que  no  val  la 
pena. 

(Es  la  seva  mania.  Com  si  no  s'ha- 
gués pogut  consultar  a  ningú  més.)  Ja 
no  veu.  (A  Sumpta.) 
No  sabia  que  hi  hagués  tingut  una 
part  tant  principal  en  lo  casament. 
Vaya!  Tant  principal  com  lo  capellà 
que'ls  hi  va  fer  la  creu.  Y  vostè  no  ho 
sabia,  D.a  Sumpta? 
Com  que  jo  may  pregunto  res! 
(No,  per  la  gràcia  de  Déu!) 
Però'ls  informes  debian  ser  magní- 
fichs,  eh? 

(No  pregunta  may  res.) 


Acte  únich  i5 


Blay.  Com  vol  que  fossin?  No'n  sabia  res 

que'l  desfavorís;  però  encara  que  ho 

hagués  sapigut... 
Cosme.  No  ho  hauria  dit? 

Blay.  Déu  me'n  guard!  Això  sí  que  no:  tín- 

guiho  per  cert. 
"Cosme.  Gracias  per  Ja  part  que'm  toca.  Aixís 

sí  que  era  inútil  la  consulta  que  se  li 

va  fer. 

Blay.  Abans  de  destorbar  un  casament  d'una 

coneguda  com  la  Mercenetas... 

Cosme.  La  faria  desgraciada  per  tota  la  vida? 

Bé! 

Blay.  Això  may!  Però  m'ho  hauria  callat. 

Sumpta.         (No  deu  pas  volguer  dir  vostè  que  la 

Mercenetas  és  desgraciada?  {Apart  a 

Cosme.) 

Cosme.  L'altre  dia  bé  ho  deya.  Se  queixava... 

Sumpta.  Ah!  Es  queixava?  (Pobre  àngel  de 
Déu!) 

Cosme.  Sí:  deya  que  era  molt  desgraciada. 

Sumpta.         Vegi  vostè!  (Fentse  creus.) 
Cosme.  Molt  desgraciada  en  las  rifas,  perquè 

may  treu. 

Sumpta.  Ah!  En  las  rifas.  Si  no  ho  és  en  res 
més... 

Cosme.  En  lo  demés,  no  ho  sé:  pregúntali  a 

n'ella  mateixa  {mira'l  rellotge),  que 
no's  deurà  fer  esperar.  Batista!  Ja'ns 
dispensaràn,  que  tenim  de  parlar  d'un 
assumpto.  (Se  separa  a  parlar  bai%  ab 
Batista.) 

Sumpta.  Fassin,  fassin.  (Noya,  em  sembla  que 
la  Mercenetas  no  viu  gayre  bé  ab 
en  Lluís.)  {Apart  a  Blanca.) 

Blanca.  (No  digui  això,  mamà!  Déu>nosen 
guard!) 

Sumpta.  (Ab  lo  que  aquet  ha  dit...  Si  tu  vols, 
no  ha  dit  res,  però  ha  donat  a  enten- 
dre alguna  cosa.) 

Blanca.  (Es  que'l  Sr.  Cosme  sempre  està  de 
broma.) 

Sumpta.         (Ja'n  sentirèm  a  parlar!) 

Blanca.         (No  ho  puch  creure!)  Ni  sé  en  què's 

fixa  vostè  per  dirho. 
Sumpta.         (Però  que  ets  sorda  o'l  fas?  No  has 

sentit?  A  n'eL  senyor  Cosme,  que  li 

ha  escapat  dir  que  ella  és  desgra- 
ciada.) 

Blanca.         (En  treure  rifas.) 

Sumpta.  •  (Y  no  has  conegut  que  això  era  per 
arreglarho?  Santa  Ignocencia!) 

Blanca.         (Miris,  callem,  que  ara  surt  en  Lluís.) 

Sumpta.  (Veus?  Ve  sol.  En  una  diada  aixís,  no 
sortir  ab  ella  és  segur  que  hi  hà  mo- 
ros.) Surt  en  Lluís  de  la  dreta.) 


ESCENA  VIII 


DITS,  LLUÍS 
y  TRES  CONVIDATS  que  entran  pel  f oro 

Lluís.  Hola!  (Saludant  a  Batista.)  Com  estàn 

vostès?  (A  Sumpta  y  Blanca.) 

Sumpta.  Passant  y  adorant.  Gracias.  (Y  no  fa 
cara  de  dolent!) 

Blanca.         Y  la  Mercenetas? 

Lluís.  Surt  tot  seguit.  (Ja'm  permetràn  que 

saludi  als  demés.  (Ho  fa,) 

Sumpta.  (Eh,  quina  resposta  tant  seca?  (A 
Blanca.)  [Quan  lo  seu  oncle  ha  dit  que 
era  desgraciada!...  jTant  ilusionada 
que's  va  casar  y  ara...!  Ay,  món  de 
monas!) 

^luís.  Què  tal,  D.  Blay?  (Saludantlo.)  Cele- 

bro molt  y  molt  de  vèurel  aquí  en  un 
dia  com  avuy. 

Blay.  Encara  no'm  varen  insinuar  l'invita- 

ció, vaig  dir:  « Vaya  si  hi  aniré!» 

Lluís.  No'n  faltava  d'altre!   Molt  ben  fet! 

(i Poch  se  pensa  ell  que  si  no  hagués- 
sim sigut  tretze  no  hi  era  contat  !) 

Blay.  Jo  que  precisament  vaig  ser  consultat 

pel  prometatge,  em  crech  en  lo  deber 
d'assistir  a  la  celebració  del  matrimoni 
en  que  en  certa  manera  hi  tinch  part. 

Lluís.  Y  de  la  qual  n'hi  estich  moltagrahit. 

Sumpta.         (Qui  ho  sap,  Mare  de  Déu !) 

Blay.  Bé,  per  xò  no  val  la  pena  de  parlarne; 

no  més  ho  dich  perquè  vaig  acceptar 
l'invitació  sense  ferhi  embuts. 


Acte  únich 


Cosme.  Això's  deixa  pels  llauners. 

Lluís.  Sí,  home;  may  li  hauria  perdonat  que 

no  hagués  vingut. 
Batista.        (Aquet  deu  ser  lo  convidat  per  forsa, 

per  treurens  del  número  tretze). 

( A  Cosme.) 

Cosme.  En  tot  això,  està  per  caure  la  una. 

(Mirant  lo  rellotge.) 
Batista.         Lo  rellotge  li  adelanta.  (Mirant  lo  seu.) 

Són  tres  quarts. 
Cosme.  Però  ben  tocats.  Y  TEmilia...  (Surt 

Emilia  de  V esquerra.) 


ESCENA  IX 
DITS  y  D.a  EMÍLIA 

Emília.  T'he  dit  que  seriam  puntuals. 

(Se  dirigeix  a  Z).a  Sumpta.) 
Sumpta.         Y  la  Mercenetas?  Bé's  troba  bé. 
Emília.  Molt  bé,  molt  bé.  Desseguida  surt. 

Sumpta.         Com  que  en  dias  aixís  de  tragí  de 

vegadas  una's  cansa.  (Pobreta!)  Ja  sé 

lo  que  són  aquestas  cosas! 
Emília.  Ca!  Això  ray!  Y  la  Blanca,  cada  dia 

més  mona. 
Sumpta.         Vol  dir? 

(Mirantse  ab  satisfacció  a  Blanca.) 
Blanca.         Que  té  de  dir,  vostè?  De  totas  mane- 

ras,  gracias.  * 
Sumpta.         <;No  troba  que  és  pastada  a  son  pare, 

que  al  cel  siga? 
Emília.  Molt!  Ja  veu  com  hem  de  fer  menjador 

de  la  sala.  Lo  que  tenim  és  tant  petit!  • 
Sijmpta.         Si  fan  aquestos  pisos  que  semblan  nius. 
Emília.  Ja  ho  pot  dir! 

Sumpta^         Y  cars  de  lloguer.  Aquet  no  deu  ser 
gens  barato. 

Emília.  No  gayre.  (Ja  té  ganas  de  sapiguerho.) 

Sumpta.         No  deu  baixar  de  vinticinch  duros  al 
mes...  Ho  endevino?  Vinticinch  duros? 
Emília.  Vintivuit. 
Sumpta.         Ja'm  semblava  una  cosa  aixís. 

Cosme.  Ara  sí,  Emília,  que  no  hi  faltan  més' 

que  tres  minuts:  lo  temps  d'asseu- 
rens. 

Emília.  Home,  esperem  a  la  Mercenetas. 

Lluís.  Ja  és  aquí. 


ESCENA  X 


DITS  y  MERCENETAS,  que  surt  saludant  a  tots. 


Blanca.  Mercenetas!  (Se  besan.) 

Mercenetas.  Vostè  tant  fresca  com  sempre! 

(A  Sumpta.) 
Sumpta.         Fresca?...  Ja  só  de  vellut. 
Cosme.  (Sí,  y  de  cotó.)    (Apart  a  Batista.) 

Mercenetas.  No  tant,  senyora  Sumpta.  Y  la  Blanca? 
Blanca.  Bé,  y  tu? 

Mercenetas.  Ja  ho   pots  veure.  ^Que  tal,  oncle 
Cosme? 

Sumpta.         (Veus  quina  resposta  més  curta?) 

(Apart  a  Blanca.)  (Lo  que  és  lo  món. 
Un  any  de  casats  y  ja  viuhen  mala- 
ment.) 

Cosme.  (Parlant  ab  Mercenetas.)  Sí,  noya,  sí: 

aquí'm  tens  esperant  que  diguin  «a 
taula».  Y  t'has  vestit  de  ceremonia? 

Mercenetas.  No  porto  res  de  particular. 

Cosme.  Per  xò,  ja  ho  trobo  natural.  Avuy  fa  un 

any  que  duyas  lo  vestit  guarnit  de  flor 
de  tarongina,  y  solemnisant  avuy 
aquell  dia... 

Sumpta.         Qui  pogués  tornar  an  aquell  temps! 

Eh?  (A  Merceneta.) 
Cosme.  D'ara  fa  un  any?...  Alsa  pilili! 

Sumpta.         Vull  dir  al  temps  d'esser  soltera.  ^No 

és  vritat,  Mercenetas? 
Mercenetas.  No  tinch  per  què  queixarme  del  temps 

present.  Qui  més  felís  que  jo? 
Sumpta.         Ja  ha  crech!  (jCom  dissimula,  pobra 

noya!) 

Cosme.  Diuhen  que'l  matrimoni  no  fóra  res  si 

al  cap  de  l'any  no  fossin  tres. 
Mercenetas.  Ja'n  dirà  alguna  de  las  sevas. 
Cosme.  Tu  y  en  Lluís  heu  arribat  al  cap  de  l'any 


Acte  únich 


y  no  sou  més  que  dos,  luego'l  matri- 
moni per  vosaltres  no  és  res,  de  con- 
següent, no  sé  per  què  D.a  Sumpta  su- 
posa que  pots  desitjar  tornar  à  n'aquell 
temps.  Però,  Emilia! 

(Mirant  lo  rellotge.) 
Emília.  Ton!  (Cridant  al  criat.)  No  sé  per  què 

em  sembla  que  hi  falta  algú.  ^  Ja  hi  és 
tothom? 

Batista.  Sí ,  tia,  per  què  en  Ramon  no  pot  venir. 
Ton.  Senyora!  (Acostantse  a  Emilia.)  ^No'm 

cridava? 

Emília.  (Ab  emoció.)  Es  dir  que  n'hi  falta  un! 

Cosme.  Si  no  té  de  venir,  no  hi  falta.  <:No  és 

aixís? 

Ton.  (Baix  a  Emilia.)  <;Que's  pot  portar 

l'arròs  a  taula? 

Emília.  Espérat,  espérat  un  xiquet. 

Cosme.  L'arròs  se  covarà  y... 

Emília.  Tot  just  lo  treuhen  del  foch  y  és  bo 

que  reposi  un  instant.  Semblas  un 
llegum  cuitós.  (Apart  a  Mercenetas.) 
(Ay,  Mercenetas,  som  13!) 

Batista.         (Què  us  passa?) 

(Parla  baix  ab  Mercenetas.) 

Sumpta.  (Veus,  Blanca?  Aquí  hi  hà  algún  mis- 
teri.) (Com  deu  sofrir,  pobra  Merce- 
netas!) 

Batista.  (A  Mercenetas.)  (Això  ray!)  Senyors, 
faràn  l'obsequi  de  comensar,  que  jo 
m'arribaré  fins  a  casa  a  veure  si  puch 
lograr  que'n  Ramon  vingui.  (Apart  a 
Emilia.)  (Dinin,  que  no  tornaré.) 

Lluís.  Ja  t'esperarèm!  A  casa  teva  és  prop 

d'aquí. 

Batista.  No,  per  què  si  no  és  a  casa,  com  és 
probable  que  no  hi  sigui,  aniré  a  veure 
si'l  trobo.  No'm  despedeixo  particular- 
ment, perquè'ns  tornarèm  a  veure. 

Blay.  En  Lluís  té  rahó:  podriam  esperarnos. 

Cosme.  Qui  té  rahò  és  en  Batista,  j  Sacrificar  a 

tothom  per  un ! 

Blay.  No'ns  vindrà  d'un  quart. 

Cosme.  No,  senyor,  no.  D'això  sí  que  no  val 

la  pena  de  parlarne.  Ves,  Batista,  ves, 
y  t'esperarèm...  dinant. 

Batista.        Que  comensin  de  gust!  (Anantsen.) 


ESCENA  XI 
DITS,  menos  BATISTA 

Emília.  (Quin  susto  havia  passat!...   Ara  som 

dotze!)  (Respirant fort.) 
Blanca.         Jo  encara  confio  en  qu'en  Batista  tro-  . 

barà  a  n'en  Ramon  y  vindràn.  No  sé 

per  què'l  cor  m'ho  diu. 
Cosme.  Donchs,  si  passa  lo  que  li  diu  el  cor  y 

vostè  no  sab  per  què,  que  vinguin, 

seguin  y  menjin ;  però  ara  no  hi  hà 

motiu  de  que  tots  estiguem  inco- 

modats. 

Blay.  Bé,  però  si  sapiguessim  que  han  de 

venir  aviat.. 
Cosme.  Més  aviat  nos  trobaràn  menjant. 

Lluís.  Es  vritat,  oncle.  Dinarèm,  y  si  venen, 

millor. 

Cosme.  Emilia,  em  sembla  que  l'arròs  ja  deu 

estar  cansat  de  reposar. 
Emília.  No  t'impacientis,  Cosme.  Ton! 

(Cridant  a  aquet.) 
Ton.  Senyora!  Està  tot  a  punt  per  quan 

vulguin. 

Emília.  Coloca  las  cadiras  y  serviràs  l'arròs. 

Ton.  Perfectament,  senyora. 

{Va  colocant  cadiras.) 
Mercenetas.  No's  queixarà,  oncle,  de  la  puntua- 
litat. . 

Cosme.  Està  clar.  La  regularitat  en  las  horas 

de  menjar,  en  primer  lloch  és  reco- 
menable  per  la  salut;  y  en  segon  lloch, 
tothom  pot  (y  en  particular  los  homes 
de  negoci )  disposar  de  las  demés  horas. 

SuMPTA.         Lo  mateix  deya'l  meu  difunt,  com  si'l 
sentís.  Te'n  recordas,  Blanca? 

(Se  sent  tocar  la  campaneta.) 

Cosme.  Vinga,  donchs,  l'arròs >a  taula. 

Emília.  Trucan!  (Afectada.)  ( j  Si'n  vindrà  un 

de  sol!)      •  . 

Blanca.         Deuhen  ser  ells  dos.  (Entra  Ramon.) 
(Ja'l  cor  m'ho  deya.) 


Acte  únich 


ESCENA  XII 
DITS  y  RAMON 


Ramon. 
Mercenetas 

Ramon. 


Emília. 
Ramon. 

Emília. 
Cosme. 


Emília. 


Ramon. 

Emília. 
Cosme. 


Emília. 
Cosme. 


Mercenetas, 

Lluís. 

Emília. 

Sumpta. 


Blay. 
Cosme. 

Lluís, 


Bon  dia  tinguin ! 

Ay!  En  Batista  havia  dit  que  no  podias 
venir. 

Cert;  però  he  pogut  desempellegarrfte 

de  l'ocupació  que  tenia  y  he  lograt 

venir  a  aquesta  festa  tant  senyalada. 

No  he  fet  bé,  tia? 

Bé.  Y  en  Batista?  (Sorpresa.) 

De  desde  que  ell  se'n  venia  cap  aquí, 

que  no  l'he  vist. 

(Som  13!)  (Ab  terror.) 

Has  arribat  a  punt  de  solfa.  Si  hagués 

anat  per  mi,  ja  haurias  trobat  girat  lo 

missal. 

^Vols  dir  que  no  has  vingut  per  cum- 
pliment?...  Esque  per  nosaltres  ja  saps 
que  no'n^tens  de  fer  cap. 
.Li  dich  que;no,  tia.  - 

(Enrahona  ab  Blanca.) 
Vull  dir  qüe  si  tenias  res  que  fer... 
Encara'l  treuràs!  <jNo  veus  que  li  haurà 
vingut  de  perilla   poguernos  acom- 
panyar? (Mirant  a   Blanca)  <±Que 
seyem  ? 

Vols  dir  que  tant  aviat?... 

(Mercenetas  y  Lluís  parlan  baix) 
<jNo  hem  quedat  en  que  colocadas  las 
cadiras,    en    Ton    serviria  l'arròs? 
Senyors,  a  taula!  (Ho  fan.) 
(No  la  veus?)  (Parlant  ab  Lluís.) 
(Pobra  mamà!  Si  que  ho  sento!) 
(No  sé  si  me'n  vagi  al  llit;  però  com  he 
dit  a  tothom  que'm  trobava  tant  bé. . .) 
(Apart  a  Blanca.)  (^Veus  D.a  Emilia 
com  muda  de  color?  j  Aquí'n  passa 
alguna  de  crespa!) 
Si  li  sembla,  seuré  aquí. 
Sí,  home,  j  que'm  té  de  semblar !  Segui 
allà  ahont  vulga. 

(j No  vull  vèurela  sofrir  d'aquesta  ma-, 
nera!) 


La  qüestió  és  seure  depressa :  allí  ahont 
tothom  li  vingui  millor. 
Senyors:  qui  no  té  memòria,  n'ha  de 
sofrir  las  malas  conseqüencias. 

(Alt  a  tots.) 
Lluís:  los  brindis,  en  havent  dinat. 
Ara... 

No  és  cap  brindis,  oncle.  (A  tots.)  Ahir 
vespre,  sense  atinar  en  la  festa  d'avuy, 
vaig  quedar  ab  lo  meu  corredor  que 
l'aniria  a  veure  a  la  una,  y  ara  me'n 
recordo. 

(Quan  jo  ho  deya!)  (Ja  ho  sabré  lo 
que  passa. ) 

Se  li  envia  un  recado  dientli  que  d'aquí 
a  una  hora  hi  aniràs. 
No  pot  ésser,  perquè  és  tosa  de  negoci 
y  és  probable  que  desseguida  haurèm 
de  telegrafiar  a  París.  Es  un  assumpto 
de  molt  interès  y  ja'm  dispensaran. 
QVeus,  nova,  com  ciertosson  los  toros?) 
À  vostè  sí  que  és  de  justícia  que  l'es- 
perem. 

Vostè  sembla  1  senyor  Esperansa 
/ somrient  *.  ;L'esperarèm,  y  després,  en 
compte  d'arròs,  menjarèm  argamassa! 
Home,  no  sigui  aixís.  En  sent  l'hora, 
dinar. 

Cabalment  faltarhi'l  protagonista! 
En  senthi  vostè,  que  en  lo  casament  va 
tenirhi  una  part  tant  important,  ja  no 
hi  falta  del  tot. 
Sí,  però  no  és  tot  hu. 
Ja  queda  la  Mercenetas  com  a  prota- 
gonista y  en  representació  meva. 
( Pobra  Mercenetas!  Ni  sé  com  gosa 
anomenaria!) 

( Apart  a  Mercenetas.)  (Me'n  vaig  al 
restaurant.)  Quedinse  a  taula  y  com 
si  jo  hi  fos.  Tal  vegada  encara'ls  trobi 
a  las  postres.  Passintho  bé.  (Anantsen.) 
í Blay  r acompanya.) 
Passiho  bé!  Estigui  bonet!  Hasta  lue- 
go!  (Alsantse.) 


Acte  únich 


23 


ESCENA  XIII 
DITS,  menós  LLUÍS 

Cosme.  Ab  tantas  altas  y  baixas,  això  sembla'l 

bolsin  en  dia  de  tràngul. 
Blay.  Ja  ho  pot  dir!  ( Venint  d'acompanyar  a 

Lluís  fins  a  la  porta.) 
Emília.  (Pobre  Lluís!) 

Ramon.         (A  Blay.)  No,  senyor,  no:  vostè  aquí! 

Blay.  No  puch  permetre... 

Cosme.  Just:  ara  fassin  una  horeta  de  cumpli- 

ments  y  dinarèm  a  entrada  de  fosch. 

Mercenetas.  Ramon,  seu  al  costat  de  la  Blanca. 
Està  bé  aixís? 

Blanca.  Tu  manas.  (Sentantse  com  diu  Merce- 
netas.) 

Ramon.  Aprovat! 

Cosme.  Ton!  Per  Déu!  Què  hem  de  fer? 

Ton.  Senyor! 

Cosme.  ;  Aquest  arròs,  que's  fa  esperar  més  que 

una  bona  noticia! 
Ton.  Quan  vulguin.  Espero  las  ordres  de 

vostès. 

Emília.  Serveix,  serveix.  A  veure  si  callaràs! 

(A  Cosme.) 

Cosme.  (Mirantse  l  rellotge.)  Es  que  ja  passan 

cinch  minuts  de  l'hora.  Diràs  que  só 
un  corcó,  però... 

Emília.  Per  cinch  minuts  no  se't  tirarà  a  per- 

dre la  salut.  Ara  vindrà  l'arròs.  (Ve 
Ton  ab  l'arròs.) 

Cosme.  De  cinch  minuts  ne  venen  sis...  (Se 

sent  la  campaneta.) 

Emília.  Trucan!  (jAra  sí  que  si'm  sangran 

no'm  treuhen  una  gota  de  sanch !) 

Mercenetas.  Qui  deu  haverhi!  (Pobra  mamà!) 

Blay.  En  Lluís,  que  ja  deu  estar  llest. 


ESCENA  XIV 


DITS  y  BATISTA 


Batista. 

Emília. 

Batista. 

Mercenetas. 
Batista. 

Cosme. 
Mercenetas. 

Cosme. 

Emília. 
Blanca. 

Sumpta. 


Mercenetas. 
Batista. 

Emília. 

Ramon. 

Blanca. 

Cosme. 

Batista. 

Mercenetas, 

Batista. 

Cosme. 


{Entrant.)  Ja  torno  a  esse  aquí.  A  casa 
m'han  dit  que'n  Ramon  havia  vingut, 
y  aqul'm  tenen. 

(Mare  de  Déu  de  la  Misericòrdia! 
Tretze ! ) 

(Apart  a  Mercenetas.)  (Com  que  ab 
en  Ramon  hauriau  sigut  tretze...) 
(Ara'ls  som !) 

(Com!)  (Mira  la  taula.)  Y'n  Lluís? 

(Sorprenentse.) 

Se'n  ha  tingut  d'anar. 

Sí.  (Quan  ha  vingut  en  Ramon,  se'n 

ha  anat  per  no  ser  tretze.)  (Apart  a 

Batista.) 

Posat  al  puesto  d'ell,  al  costat  de  la 
teva  cosina. 

(No  sé  si  m'en  vagi!)  (Anguniosa.) 
(Apart  a  Sumpta.)  (Sembla  que  donya 
Èmilia  no's  trobi  bé.)  (Batista  y  Mer- 
cenetas  parlan  baix.) 
(Ay,  filla,  las  mares  patim  pels  fills! 
<jNo  veus  que  essent  la  Mercenetas 
desgraciada,  la  seva  mamà  no  pot  estar 
tranquila?) 

(A  Batista.)  (Pateixo  per  la  mamà!) 
(Bé,  sígam  franca.)  (Segueixen  parlant 
baix.) 

No:  a  mi  no'm  serveixis  encara.  (A 
Ton,  que  anava  a  serviria.) 
(A  Ton,,  quel  serveix.)  Primer,  la  se- 
nyoreta ! 

Es  igual.  Ara  ja  és  aquí,  serveixi  a 
n'ell. 

Pochs  compliments,  que'ls  compli- 
ments no  engreixan. 
(A  Mercenetas.)  (M'ho  asseguras!)  - 
(Però  no  ho  sab  ningú!) 
Senyors:  abans  de  comensar...  (Al- 
santse.) 

Que  vols  benehir  la  taula? 

Batista.        Res  d'això.  (Mercenetas  estira  a  Batista 

perquè  segui.) 
Cosme.  Com  veig  que  t'aixecas!...  Seu,  home! 

Mercenetas.  Es  clar:  seu  y  calla.  (Què  vas  a  dir!) 
Batista.        (Apart  a  Mercenetas.)  (Déixam  fer.  No 

vull  que  la  tia  pateixi.)  Com  deya... 
Cosme.  Cóntans  lo  més  just  y  acaba  aviat. 

Batista.        Seré  molt  breu.  Tothom  que'ns  vegés, 

creuria  que'n  aquesta  taula  som  tretze. 
Emília.  Y  tal  si'ls  som !  (Suspirant.)  Tretze! 

Tretze! 

Mercenetas.  (No  siguis  aixís!) 

Blay.  Que  aviat  los  ha  comptat  D.a  Emília! 

Un,  dos...  Es  cert.  Tretze  cabals. 

Cosme.  Sí  que,  Emilia,  és  bon  número  pçr  tu. 

Dotzena  de  frare ! 

Batista.  Donchs  s'equivocan^  perquè  som  ca- 
torze. 

Mercenetas.  (Batista!) 

Blay.  Jo'ls  he  comptat  y  som  tretze:  n'estich 

segur. 

Cosme.  Bé:  a  Reus  no  diuhen  res  per  un. 

Batista.        Donchs  som  catorze  y  no  hi  hà  més; 

o,  si  no,  preguntinho  a  la  senyora  pro- 
tagonista de  la  festa,  que  no'm  deixarà 
mentir.  (Mercenetas  s  avergonyeix.) 
(Pausa.) 

Sumpta.  Ja  ho  entench!  Sí  que  s'ho  duyan 
callat! 

Cosme.  Bravo,  bravo!  Jo  que  us  deya  gan- 

duls!... Me'n  desdich. 

Blay.  Li  dono  l'enhorabona,  jo  que,  com 

tots  vostès  saben,  vaig  intervenir  en  lo 
casament. 

Mercenetas.  (A  Batista.)  (jSi  hagués  sapigut  que 

tenias  de  dirho!) 
Sumpta.        Ja  que  no  ho  havian  dit,  no  deuhen 

volguer  que  se  sàpiga.  M'ho  callaré, 

m'ho  callaré. 

Cosme,  (S'ho  callarà?...  Bona  firma!)  Vet- 

aquí'l  telegrama  de  París  que'l  teu 
marit  esperava.  (A  Mercenetas.) 

Batista.        (A  Mercenetas.)  (No  és  pas  res  de  mal !) 

(Emilia,  que  s'havia  alsat  a  la  noticia  de 
Batista,  fa  un  petó  a  Mercenetas.) 

Blanca.         (Veu,  mamà,  vostè  que's  creya...) 

Sumpta.  (jNoya,  això  no  vol  dir  que  visquin 
bé  o  malament!) 

Emília.  (Ay,  filla,  m'has  tret  un  pes!...)  {Ale- 

gre.) 

Mercenetas.  (Massa  que't  veya  ab  l'apuro!) 
Sumpta.         Me'n  alegro!    (A  Emilia  al  passar  pel 

seu  costat  al  entornarsen  aquella  al  seu 

puesto.) 

Emília.  Li  asseguro 

que  jo  no'n  sabia  res. 

Batista.        Bé  ho  celebrarèm  com  cal ! 

Emília.  En  Cosme  serà'l  padrí. 

Cosme.  Convido  a  tots. 

Tots.  Gracias! 

Emília.         (Ton  va  servint.)  Sí, 
però'l  número  cabal 
de  tots  los  que  som  aquí. 

Cosme.  Y  venint  tothom  puntual.  (Moviment 

general,  servint  y  comensant  a  menjar.) 

Batista.        (Al  públich.)  Aquesta  tretzo-mania 
arriba  a  ser  tant  estranya, 
que  ab  un  no  res  se  l'enganya, 
com  ho  he  provat  ab  la  tia. 

Qui  la  tingui,  si  cap  dia 
menjant  tretze's  molestés, 
que  vegi  si  entre'ls  demés 
s'hi  troban  joves  casadas, 
que  de  dèu,  las  nou  vegadas 
no  són  tretze,  que  són  més. 

